1965 के भारत-पाकिस्तान युद्ध अप्रैल 1965 से सितंबर 1965 के बीच भारत आ पाकिस्तान के बीच बढ़त कड़वाहट के नतीजा रहे। पाकिस्तान ऑपरेशन जिब्राल्टर के नाँव से एगो अभियान चलवलस जेवना के मुख्य उद्देश्य जम्मू-कश्मीर में सेना घुसा के भारत के सत्ता के खिलाफ इंसरजेंसी में शामिल होखे के रहे। भारत एकर जबाब पुरा खुला लड़ाई के रूप में दिहलस आ पच्छिमी पाकिस्तान पर हमला क दिहलस। सतरह दिन चलल एह लड़ाई में दुनों ओर से हजारन लोग मारल गइल आ ई दुसरा बिस्व जुद्ध के बाद ई टैंक के सभसे बड़हन लड़ाई भी बनल। अंतर्राष्ट्रीय हस्तक्षेप के बाद दुनों देश के बीच में सीज फायर के घोषणा भइल आ अंत में ताशकंद समझौता भइल।